নির্বাচনের বিভিন্ন অনিয়মের অভিযোগ তুলে ধরে তিনি বলেন, স্থানীয় সংসদ সদস্য জাহিদ আহসান রাসেলের বাড়ির সামনে নোয়াগাঁও এমএ মজিদ উচ্চ বিদ্যালয় কেন্দ্রসহ অনেক কেন্দ্রে এজেন্ট ঢুকতে দেয়া হয়নি। ১নং ওয়ার্ড মাধবপুর সরকারি প্রাথমিক বিদ্যালয়, জসিমউদ্দিন স্কুল অ্যান্ড কলেজ কেন্দ্র, পানিসাইল গিয়াসউদ্দিন স্কুল অ্যান্ড কলেজ কেন্দ্র, ২নং ওয়ার্ড লোহাআলী সরকারি প্রাথমিক বিদ্যালয় কেন্দ্র, নোয়াকুর মাজারসহ অনেক কেন্দ্র থেকে ধানের শীষের এজেন্ট বের করে দিয়ে পুলিশ নিজেরাই নৌকা প্রতীকে সিল মারে। কাশিমপুর উচ্চ বিদ্যালয় কেন্দ্র থেকে ধানের শীষের এজেন্ট আজিজ মাস্টারকে বের করে পুলিশ ভ্যানে উঠিয়ে নিয়ে যাওয়া হয়।